Nogometni savez Sovjetskog Saveza
Nogometni savez Sovjetskog saveza (ruski: Федерация футбола СССР) je bilo najviše nogometno tijelo u Sovjetskom savezu. Sjedište nogometnog saveza je bilo u Moskvi. Nogometni savez Sovjetskog saveza je osnovan 27. decembra 1934. godine. Član FIFA-e je bio u periodu od 1946. do 1991. a UEFA-e od 1954. do 1992. godine. Nogometni savez Sovjetskog saveza je organizirao takmičenja: Prva nogometna liga Sovjetskog saveza (ruski: Чемпионат СССР по футболу), Druga nogometna liga Sovjetskog saveza (ruski: Первая лига СССР по футболу), Treća nogometna liga Sovjetskog saveza (ruski: Вторая лига СССР по футболу), Četvrta nogometna liga Sovjetskog saveza (ruski: Вторая низшая лига СССР), Kup Sovjetskog saveza u nogometu (ruski: Кубок СССР), Superkup Sovjetskog saveza u nogometu (ruski: Суперкубок СССР по футболу) Prva ženska nogometna liga Sovjetskog saveza, Ženski nogometni kup Sovjetskog saveza (ruski: Кубок России по футболу среди женщин), Futsal i ostala takmičenja u omladinskim kategorijama. Pod kontrolom nogometnog saveza Sovjetskog saveza su bile i nacionalne reprezentacije: muška, ženska te ostale reprezentacije u omladinskim kategorijama: U-21, U-20, U-18, U-16.